สัญญา คุณากร

สัญญา คุณากร (ชื่อเล่น อู๋ แต่นิยมเรียกว่า ดู๋) เป็นพิธีกร นักแสดงชายชาวไทย

ประวัติ 
สัญญาเกิดวันที่ 7 พฤศจิกายน พ.ศ. 2506 ที่อำเภอกุดจับ จังหวัดอุดรธานี ในครอบครัวคนไทยเชื้อสายจีน จบการศึกษาระดับประถมศึกษา จากโรงเรียนดอนบอสโกวิทยา จังหวัดอุดรธานี ระดับมัธยมศึกษา จากโรงเรียนสวนกุหลาบวิทยาลัย และระดับอุดมศึกษา จากคณะสถาปัตยกรรมศาสตร์ จุฬาลงกรณ์มหาวิทยาลัย

เริ่มเข้าสู่วงการบันเทิงจากการเล่นเป็นตัวประกอบในรายการโทรทัศน์ "เพชฌฆาตความเครียด" เริ่มงานพิธีกรครั้งแรกรายการ "เฉียบ" คู่กับ ดี๋ ดอกมะดัน และผลงานเป็นที่รู้จักครั้งแรก คือ การเป็นพิธีกรรายการ เจาะใจ ทางช่อง 5 คู่กับ ดำรง พุฒตาล อย่างยาวนานถึง 17 ปี (เฉพาะส่วนของสัญญาคนเดียว) จนทั้งคู่กลายเป็นเสมือนสัญลักษณ์ของรายการ

ผลงานละครเรื่องแรกคือ ยุทธจักรนักคิด และผลงานละครเรื่องต่อๆ มา อาทิ คู่ชื่นชุลมุน, เก็บใจไว้ใกล้เธอ, สนทนาประสาจน, ลอดลายมังกร, ซอยปรารถนา 2500, ชายไม่จริง หญิงแท้, เทวดาตกสวรรค์, เจ้าแม่จำเป็น, เมืองมายา The Series ฯลฯ  มีผลงานภาพยนตร์จนถึงปัจจุบันเพียงแค่ 2 เรื่อง คือ ลูกบ้าเที่ยวล่าสุด (พ.ศ. 2536)  และ ท้าฟ้าลิขิต (พ.ศ. 2540) อีกทั้งยังเคยเป็นผู้กำกับการแสดงละครเรื่อง เจ้าพ่อจำเป็น ของเอ็กแซ็กท์ 

ส่วนผลงานการเป็นพระเอกมิวสิกวิดีโอ เช่น เพลง อีกหน่อยเธอคงเข้าใจ ของ ธเนศ  วรากุลนุเคราะห์, กลับไม่ได้ไปไม่ถึง ของ  เบิร์ด ธงไชย แมคอินไตย์, อยากถามก็ตอบ  ของ เบิร์ด ธงไชย แมคอินไตย์ ส่วนผลงานด้านพิธีกรที่นอกจากเจาะใจแล้ว มีรายการ ที่นี่หมอชิต, 07 โชว์, พลิกล็อกรีเทิร์น, ดับเบิลพลิกล็อก, เกมล่ามหาสมบัติ, เกมล่ามหาสนุก, สัญญามหาชน, ดิ ไอคอน, ตาสว่าง

ทั้งนี้ ชื่อเล่นจริง ๆ ของสัญญา คือ อู๋ เป็นภาษาจีนแต้จิ๋ว แปลว่า มี แต่เมื่อเข้าเรียนสวนกุหลาบเป็นคนตลกประกอบคณะตลกเด่นเด๋อเทพเป็นที่นิยม จึงใช้คำพ้องจากกลุ่มตลก แทนตัวเองว่า   ”ดู๋”    และกลายเป็นชื่อเรียกจนถึงปัจจุบัน

อนึ่ง สัญญา เคยเป็นผู้บริหาร บริษัท ดีทอล์ก จำกัด ในเครือ จีเอ็มเอ็ม แกรมมี่

ชีวิตส่วนตัว 
สัญญา สมรสกับ อาทิตยา เลาหวัฒนะ (ชื่อเล่น: อุ๋ย) เข้ารับน้ำสังข์พระราชทาน จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันพุธที่ 22 ตุลาคม พ.ศ. 2540 เวลา 15:30 น. งานฉลองวิวาห์ จัดขึ้นเมื่อวันอาทิตย์ที่ 30 พฤศจิกายน พ.ศ. 2540 ที่ห้องวิภาวดีบอลรูม โรงแรมเซ็นทรัลพลาซา และมีบุตร 1 คนชื่อ "นายสรรเพชญ์ คุณากร" (ชื่อเล่น : เอม) เกิดวันพฤหัสบดีที่ 2 มีนาคม พ.ศ. 2543 ที่โรงพยาบาลสมิติเวช (ปัจจุบันอายุ )

ผลงาน

ผลงานภาพยนตร์ 
 ลูกบ้าเที่ยวล่าสุด (2536) รับบทเป็น นพ
 ท้าฟ้าลิขิต (2540) รับบทเป็น เจี๊ยบ
 The Up Rank อาชญาเกม (2565) รับบทเป็น พ่อของยู

พิธีกร

รายชื่อรายการในอดีต 
 เฉียบ ช่อง 5 (2533 – 2534)
 วิก 07 ช่อง 7 (2534 – 2538)
 ผู้ชาย 4 หน้า  ช่อง 7 (2535)
 ศูนย์ 07 ช่อง 7 (2538 – 2540)
 สัญญามหาชน ช่อง 7 (2541 – 24 กันยายน 2547)
 
 07 โชว์ ช่อง 7 (2540 – 17 ตุลาคม 2553)
 ที่นี่หมอชิต ช่อง 7 (3 ตุลาคม 2547 – 25 มีนาคม 2561)
 พลิกล็อกรีเทิร์น ช่อง 5 (2538 – 2539)
 ดับเบิลพลิกล็อก ช่อง 5 (2540 – 2541)
 เกมล่ามหาสมบัติ ช่อง 5 (2541 – 2542)
 เกมล่ามหาสนุก ช่อง 5 (2542)
 มิสไทยแลนด์ยูนิเวิร์ส ช่อง 7 (2543 – 2554) 
 ดิ ไอคอน ปรากฏการณ์คน ช่อง 9 (2549 – 2550)
 ตาสว่าง ช่อง 9 (31 กรกฎาคม 2550 – 30 ธันวาคม 2552)
 ตลก 6 ฉาก ช่อง 5
 เดอะซิมทอม เกมหมอยอดนักสืบ ช่อง 9 (2554) คู่กับ นายแพทย์สันต์ ใจยอดศิลป์
 คนไทยขั้นเทพ ช่อง 9 (2556)
 เกมแจกเก๋ง ช่องวัน (2558)
 สับขาหลอก ช่อง 7 (2559 – 2560)
 รายการพิเศษเนื่องใน “วันมหิดล” ในวันเสาร์ที่ 15 กันยายน 2561 เวลา 22.35 – 00.30 น. ทางช่อง 5 ร่วมกับ ณัฐธีร์ โกศลพิศิษฐ์, ชลรัศมี งาทวีสุข
 กิ๊กดู๋ ช่อง 7 (24 ตุลาคม 2553 – 20 กุมภาพันธ์ 2554)
 กิ๊กดู๋ สงครามเพลง ช่อง 7 (27 กุมภาพันธ์ 2554 – 26 มกราคม 2556)
สาบานว่าพูดจริง Tell To The Truth ช่องวัน 31 (2559 – 2560)
กิ๊กดู๋ ซุปตาร์เงินล้าน ช่อง 7 (17 กุมภาพันธ์ พ.ศ. 2561 – 22 ธันวาคม 2561)
 Divided คนไม่ยอมเกม ช่อง 3 และ ช่อง 33  (27 มกราคม  2562 – 12 พฤษภาคม 2562)
กิ๊กดู๋ สงครามเพลงเงินล้าน ช่อง 7 และ PPTV (26 กุมภาพันธ์ 2556 – 10 กุมภาพันธ์ 2561, 8 มกราคม 2562 – 31 ธันวาคม 2564)
เชฟสุดขั้ว ครัว 2 โลก ช่อง 3 และ ช่อง 33 (21 กันยายน 2562 – 16 พฤศจิกายน 2562)
ตามสัญญา PPTV (3 ตุลาคม 2562 – 31 ธันวาคม 2564)
ไมค์คู่ ไม่รู้ใคร ช่อง 7 (6 กุมภาพันธ์ 2565 – 10 กรกฎาคม 2565)

รายการที่ออกอากาศในปัจจุบัน 
เจาะใจ ช่อง 9 (2534 – 2550, 19 มีนาคม 2552 – ปัจจุบัน)

ละคร 
 ยุทธจักรนักคิด (2530) ช่อง 5
 ละอองดาว (2534) ช่อง 7 รับบทเป็น ธัชชัย ธัชสกุล
 ลอดลายมังกร (2535) ช่อง 7 รับบทเป็น ชาญชัย
 ละครสั้นชุด "ปากกาทอง" :  ง่ายนิดเดียว (2535) ช่อง 7 รับบทเป็น  (คู่กับ เสาวลักษณ์ ศรีอรัญญ์)
 กาในฝูงหงส์ (2535) ช่อง 5 (คู่กับ นาตยา จันทร์รุ่ง) 
 คู่ชื่นชุลมุน (2536–2537) ช่อง 5 รับบทเป็น โจ (คู่กับ อรพรรณ พานทอง)
 ยามเมื่อลมพัดหวน (2536) ช่อง 5 รับบทเป็น ดาวิน (รับเชิญ)
 สะพานข้ามดาว (2537) ช่อง 7 รับบท พร่าง พิธานี (คู่กับ บุษกร พรวรรณะศิริเวช )
 ละครสั้นชุด "ปากกาทอง" : จากฝัน...สู่นิรันดร (2537) ช่อง 7 รับบทเป็น ตรัย เพชรนานา (คู่กับ กมลชนก โกมลฐิติ)
 สนทนาประสาจน (2537–2538) ช่อง 5 (คู่กับ ซอนย่า คูลลิ่ง)
 เจ้าพ่อจำเป็น (ผู้กำกับการแสดง) (2538) ช่อง 5
 แอบเก็บใจไว้ใกล้เธอ (2539) ช่อง 5 (คู่กับ เมทินี กิ่งโพยม)
 ไม่ย่อท้อมรสุม (2540) ช่อง 5 ละครสั้น (คู่กับ สิริยากร พุกกะเวส)
 ซอยปรารถนา 2500 (2541) ช่อง 7  รับบทเป็น สุมิตร (คู่กับ จริยา แอนโฟเน่)
 ชายไม่จริงหญิงแท้ (2541) ช่อง 3 รับบทเป็น เภา (คู่กับ คัทลียา แมคอินทอช)
 เทวดาตกสวรรค์ (2542) ช่อง 5 รับบทเป็น แอ๊ด (คู่กับ เชอร์รี่ ผุงประเสริฐ)
 เมืองมายา (2543) ช่อง 5 รับบทเป็น ก้องสกุล (แสดงร่วมกับ คัทลียา แมคอินทอช , นุสบา ปุณณกันต์ , ชาคริต แย้มนาม)
 ชาติมังกร (2543) ช่อง 7 รับบทเป็น ก๊กย้ง (คู่กับ อริสรา กำธรเจริญ ณัฐริกา ธรรมปรีดานันท์)
 เจ้าแม่จำเป็น (2544) (นำแสดง และ ผู้จัดละคร) ช่อง 5 รับบทเป็น ชิณ (คู่กับ ภัครมัย โปตระนันทน์)
 มินิซีรีส์: มหัศจรรย์แห่งรัก (2545) ช่อง 7 (คู่กับ สินจัย เปล่งพานิช)
 เมืองมายา: เดอะซีรีส์ (2546) ช่อง 5 รับบทเป็น ก้องสกุล (แสดงร่วมกับ สกาวใจ พูลสวัสดิ์ , ญาณี จงวิสุทธิ์ , อินทิรา แดงจำรูญ , อรนภา กฤษฎี)
 พยัคฆ์ร้ายหัวใจจิ๋ว (2548) ช่อง 7 รับบทเป็น ปกรักษ์
 ละครเทิดพระเกียรติ : ดั่งดาวพราวแสง (2552) ช่อง 7 (คู่กับ อุษามณี ไวทยานนท์)
 เส้นตายสลายโสด (2554) ช่อง 7 รับบทเป็น เปรม (รับเชิญ)
 วิมานมะพร้าว (2556 – 2557) ช่อง 7 รับบทเป็น อาก๋ง (เจ้าสัว)
 ONE YEAR 365 วัน บ้านฉัน บ้านเธอ (2562) LINE TV,ช่องวัน 31 (2563) รับบทเป็น ตั้ม
 สายรุ้ง (2565) ช่องวัน 31 รับบทเป็น ลูแปง
 Finding The Rainbow สุดท้าย… ที่ปลายรุ้ง (2565) Viu Original รับบทเป็น อาทิตย์
 ไฟลวง (2566) ช่อง อมรินทร์ทีวี รับบทเป็น นายแพทย์ประกอบ บุญยกรณ์
 สองเดือดเลือดเดียวกัน (2566) (GMM 25) รับบทเป็น โกเบ่ง
 สืบลับหมอระบาด (2566) (ช่อง 3) รับบทเป็น นพ. อากร หาญการุญ

มิวสิควิดีโอ 
 อีกหน่อยเธอคงเข้าใจ ของ ธเนศ วรากุลนุเคราะห์
 กลับไม่ได้ไปไม่ถึง ของ เบิร์ด ธงไชย แมคอินไตย์
 อยากถามก็ตอบ ของ เบิร์ด ธงไชย แมคอินไตย์

รางวัล 
 รางวัลโทรทัศน์ทองคำ ประเภทพิธีกรชายยอดเยี่ยม (พ.ศ 2538)
 รางวัลพระราชทานพระสุรัสวดี นักแสดงนำชายยอดเยี่ยม ท้าฟ้าลิขิต (พ.ศ. 2540)
 รางวัลชมรมวิจารณ์บันเทิง นักแสดงนำชายยอดเยี่ยม ท้าฟ้าลิขิต (พ.ศ. 2540)
 รางวัลโทรทัศน์ทองคำผู้ดำเนินรายการชายดีเด่น จากรายการ "เจาะใจ" ปี 2540
 สตาร์เอนเตอร์เทนเมนต์อวอร์ดส 2007 ครั้งที่ 6 พิธีกรและผู้ดำเนินรายการยอดเยี่ยมชาย รายการตาสว่าง สถานีโทรทัศน์โมเดิร์นไนน์ ทีวี
 สตาร์เอนเตอร์เทนเมนต์อวอร์ดส 2008 ครั้งที่ 7 ผู้ดำเนินรายการชายยอดเยี่ยม รายการ ที่นี่หมอชิต นำเสนอทางช่อง 7
 สตาร์เอนเตอร์เทนเมนต์อวอร์ดส 2009 ครั้งที่ 8 รางวัลพิธีกรและผู้ดำเนินรายการชายยอดเยี่ยม รายการ ที่นี่หมอชิต ช่อง 7 สี
Drama Award 2013 ครั้งที่ 4 จอมขโมยซีนยอดเยี่ยม จากละครเรื่อง วิมานมะพร้าว

อ้างอิง

แหล่งข้อมูลอื่น 
 http://www.thairath.co.th/person/1603 สัญญา คุณากร
 

บุคคลจากจังหวัดอุดรธานี‎‎
บุคคลจากโรงเรียนสวนกุหลาบวิทยาลัย
นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
นักแสดงชาวไทย
พิธีกรชาวไทย
ชาวไทยเชื้อสายจีน
นักแสดงชายชาวไทยเชื้อสายจีน 
ผู้มีชื่อเสียงทางโทรทัศน์ชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21